Woolworths besorg oor klante se veiligheidWoolworths het Maandag sy kommer uitgespreek oor die veiligheid van sy klante en werknemers ná uitlatings deur aktiviste van Boycott, Divest and Sanctions in SA (BDS). “Ons werknemers van alle gelowe en kulture het gesê hulle voel toenemend bedreig deur betogings binne en rondom van ons winkels,” het die groep in ŉ verklaring gesê. “Boonop word van die gesinslede van ons werknemers glo mishandel en gevloek deur BDS-aktiviste.” Veiligheid is opgeskerp by alle winkels en die groep sal regstappe oorweeg teen individue indien die mishandeling voortduur. “Net soos wat BDS die reg het om te betoog, het ons werknemers die basiese reg om te werk en ons klante het die reg om inkopies te doen sonder om geïntimideer of mishandel te voel deur betogers.” BDS het met ŉ boikot-aksie teen Woolworths begin oor sy handelsbetrekkings met Israel ná die oorlog in Gasa. Lees ook: Anti-apartheid aktivis steun Woolworths-boikot